Tiedätkö sen?
Tiedätkö paikan, missä rauhassa
 Asuupi kansa, muuriin suojassa?
 Siell’ on niin hiljaa, kuusten humina
 On kuutamolla ääni ainoa.
 Tiedätkö sen?
            Oi sinne päin
 Käy viimein tiemme, kaupunkiin pyhäin!

 Tiedätkö tuvan turvekattoineen,
 Mi lepopaikkaa varjoo uupuneen?
 Se on niin ahdas, siellä kumminkin
 On uni kun helmassa Aabiahamin.
 Tiedätkö sen?
            Oi, sinne vie
 Manalan kautta vaivaloinen tie!

 Tiedätkö maan, mi tuolta loistavi,
 Miss’ enkelitki sua tervehtii?
 Siell’ soipi aina alla palmistoin
 Säveli kulta kanteleen, suloin.
 Tiedätkö sen?
            Oi, sinne suo
 Mun täältä päästä lemmittyni luo.

Gulle.

Lähde: Tapio 3.1.1874.

Anonyymi
Runot
Tapio
1874